มันนี่ทูเดย์
ให้ความรู้เกษตรกรถูกยึดทรัพย์
12 พ.ย. 2558

ให้ความรู้เกษตรกรถูกยึดทรัพย์ 
น.ส.รื่นวดี สุวรรณมงคล อธิบดีกรมบังคับคดี เปิดเผยว่า ได้ประสานงานกับสภาเกษตรจังหวัด เพื่อออกพื้นที่ให้ความรู้ด้านการบังคับคดีแก่เกษตรกรที่ถูกเจ้าหนี้ฟ้องร้องดำเนินคดี ตามนโยบายรัฐบาลในการแก้ปัญหาหนี้สินเกษตรกร โดยล่าสุดเมื่อวันที่ 5 พ.ย.ที่ผ่านมา มีปัญหาหนี้เกษตรกรที่อยู่ในบังคับคดีทั้งหมด 2,292 คดี คิดเป็นทุนทรัพย์ 2,184 ล้านบาท ดำเนินการสำเร็จแล้ว 848 คดี คิดเป็นทุนทรัพย์ 175.42 ล้านบาท และอยู่ขั้นตอนอยู่ระหว่างการดำเนินการ 1,444 คดี ทุนทรัพย์ 2,008 ล้านบาท
นอกจากนี้ กรมอยู่ระหว่างประสานงานกับธนาคารเพื่อการเกษตรและสหกรณ์การเกษตร (ธ.ก.ส.) และคณะอนุกรรมการช่วยเหลือเกษตรกรและผู้ยากจน (อชก.) เพื่อพิจารณาเงินกู้เพื่อนำมาไถ่ถอนการยึดทรัพย์จำนวน 141 คดี ทุนทรัพย์ 34.84 ล้านบาท ส่วนคดีที่อยู่ในขั้นตอนการไกล่เกลี่ยมี 405 คดี ทุนทรัพย์ 88.94 ล้านบาท มีการไกล่เกลี่ยสำเร็จแล้ว 80 คดี ทุนทรัพย์ 16.13 ล้านบาท และไกล่เกลี่ยไม่สำเสร็จ 445 คดี ทุนทรัพย์ 1,807 ล้านบาท 
เอชเอสบีซีตั้งผู้บริหารในไทย
ธนาคารเอชเอสบีซี ประกาศแต่งตั้ง นายกาย ดิ๊กคินสัน ให้ดำรงตำแหน่งเป็นผู้อำนวยการบริหาร กลุ่มธุรกิจบริหารเงินและตลาดทุนคนใหม่ ประจำประเทศไทย มีผลตั้งแต่บัดนี้เป็นต้นไป นายดิ๊กคินสันได้รับแต่งตั้งให้ดำรงตำแหน่งแทน นายกิล ซิลวา ซึ่งลาพักงานชั่วคราวเพื่อไปศึกษาต่อ